CELEX: 32007R0738
Language: mt
Date: 2007-06-28 00:00:00
Title: Regolament tal-Kummissjoni (KE) Nru 738/2007 tat- 28 ta’ Ġunju 2007 li jadatta l-obbligi tal-kunsinna għaz-zokkor tal-kannamieli li għandu jiġi importat taħt il-Protokoll ta’ l-AKP u l-Ftehim ma’ l-Indja għall-perjodu ta’ kunsinna 2006/2007

29.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 169/19
            
         REGOLAMENT TAL-KUMMISSJONI (KE) Nru 738/2007
   tat-28 ta’ Ġunju 2007
   li jadatta l-obbligi tal-kunsinna għaz-zokkor tal-kannamieli li għandu jiġi importat taħt il-Protokoll ta’ l-AKP u l-Ftehim ma’ l-Indja għall-perjodu ta’ kunsinna 2006/2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta’ l-20 ta’ Frar 2006 dwar l-organizzazzjoni komuni tas-swieq fis-settur taz-zokkor (1), u b’mod partikolari l-Artikolu 31 tiegħu,
   Billi:
   
               (1)
            
            
               L-Artikolu 12 tar-Regolament tal-Kummissjoni (KE) Nru 950/2006 tat-28 ta’ Ġunju 2006 li jistabbilixxi regoli ddettaljati ta’ applikazzjoni għas-snin tas-suq 2006/2007, 2007/2008 u 2008/2009 għall-importazzjoni u l-irfinar tal-prodotti taz-zokkor skond ċerti kwoti tariffarji u ftehimiet preferenzjali (2) jipprovdi għal regoli ddettaljati għall-iffissar ta’ l-obbligi tal-kunsinna bħala mingħajr dazju għal prodotti li jaqgħu taħt il-kodiċi NM 1701, espressi f’ekwivalenti ta’ zokkor abjad, għall-importazzjonijiet li joriġinaw f’pajjiżi li huma firmatarji għall-Protokoll ta’ l-AKP u l-Ftehim ma’ l-Indja.
            
         
               (2)
            
            
               Dawn il-kwantitajiet ġew stabbiliti, għall-perjodu ta’ kunsinna 2006/2007, bir-Regolament tal-Kummissjoni (KE) Nru 81/2007 tad-29 ta’ Jannar 2007 li jistabbilixxi l-obbligi tal-kunsinna għaz-zokkor tal-kannamieli li għandu jiġi importat taħt il-Protokoll ta’ l-AKP u l-Ftehim ma’ l-Indja għall-perjodu ta’ kunsinna 2006/2007 (3).
            
         
               (3)
            
            
               L-Artikolu 7(1) u (2) tal-Protokoll ta’ l-AKP jistabbilixxi r-regoli għal dawk il-każijiet fejn l-Istat ta’ l-AKP jonqos milli jikkunsinna l-kwantità miftiehma.
            
         
               (4)
            
            
               L-awtoritajiet kompetenti tal-Kongo, tal-Côte d’Ivoire, tal-Kenja, tal-Madagaskar u tat-Trinidad u t-Tobago infurmaw lill-Kummissjoni li ma setgħux jikkonsenjaw il-kwantitajiet miftiehma tagħhom bis-sħiħ u li ma jixtiqux ikollhom perjodu żejjed għall-kunsinna.
            
         
               (5)
            
            
               Għaldaqstant, wara konsultazzjoni ma’ l-Istati AKP ikkonċernati, għandha ssir allokazzjoni mill-ġdid ta’ dak li kien jonqos jiġi kkunsinnat waqt il-perjodu tal-kunsinna 2006/2007.
            
         
               (6)
            
            
               Ir-Regolament (KE) Nru 81/2007 għandu għalhekk jiġi rrevokat, u l-obbligi tal-kunsinna għall-perjodu ta’ kunsinna 2006/2007 għandu jiġi addattat skond l-Artikolu 12(1) u (2)(c) tar-Regolament (KE) No 950/2006.
            
         
               (7)
            
            
               Il-paragrafu 2 ta’ l-Artikolu 14 tar-Regolament (KE) Nru 950/2006 jistipula li l-paragrafu 1 ta’ dan l-Artikolu ma japplikax għal kwantità allokata skond l-Artikolu 7(1) jew (2) tal-Protokoll ta’ l-AKP. Il-kwantità allokata mill-ġdid skond dan ir-Regolament għandha għalhekk tiġi importata qabel it-30 ta’ Ġunju 2007. Madankollu, minħabba li d-deċiżjoni dwar din l-allokazzjoni ttieħdet tard, u meta jitqies iż-żmien li jrid jitħalla għall-applikazzjoni tal-liċenzji ta’ importazzjoni, sejjer ikun impossibbli li din l-iskadenza tiġi rrispettata. Għalhekk l-Artikolu 14(1) tar-Regolament (KE) Nru 950/2006 għandu japplika wkoll għall-kwantità allokata mill-ġdid skond dan ir-Regolament.
            
         
               (8)
            
            
               Il-miżuri stipulati f’dan ir-Regolament huma f’konformità ma’ l-opinjoni tal-Kumitat ta’ Ġestjoni għaz-Zokkor,
            
         ADOTTAT DAN IR-REGOLAMENT:
   Artikolu 1
   L-obbligi għall-kunsinni għall-importazzjonijiet li joriġinaw fil-pajjiżi firmatarji għall-Protokoll ta’ l-AKP u għall-Ftehim ma’ l-Indja fir-rigward ta’ prodotti li jaqgħu taħt il-kodiċi NM 1701, espressi f’ekwivalenti ta’ tunnellati ta’ zokkor abjad, fil-perjodu 2006/2007 għal kull pajjiż ta’ esportazzjoni kkonċernat, huma aġġustati b’dan kif jidher fl-Anness.
   Artikolu 2
   B’deroga mill-Artikolu 14(2) tar-Regolament (KE) Nru 950/2006, l-Artikolu 14(1) ta’ dak ir-Regolament għandu japplika wkoll għall-kwantità allokata mill-ġdid skond dan ir-Regolament u importata wara t-30 ta’ Ġunju 2007.
   Artikolu 3
   Ir-Regolament (KE) Nru 81/2007 huwa b’dan imħassar.
   Artikolu 4
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 28 ta’ Ġunju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 247/2007 (ĠU L 69, 9.3.2007, p. 3).
   
      (2)  ĠU L 178, 1.7.2006, p. 1. Ir-Regolament kif emendat l-aħħar bir-Regolament (KE) Nru 371/2007 (ĠU L 92, 3.4.2007, p. 6).
   
      (3)  ĠU L 21, 30.1.2007, p. 3.
   
      ANNESS
      L-obbligi għall-kunsinni ta’ l-importazzjonijiet ta’ zokkor preferenzjali li joriġinaw fil-pajjiżi firmatarji għall-Protokoll ta’ l-AKP u għall-Ftehim ma’ l-Indja espressi f’ekwivalenti ta’ tunnellati ta’ zokkor abjad, fil-perjodu 2006/2007
      
                  Pajjiż firmatarju għall-Protokoll ta’ l-AKP jew għall-Ftehim ma’ l-Indja
               
               
                  Obbligi ta’ kunsinna
                  2006/2007
               
            
                  Il-Barbados
               
               
                  33 234,21 
               
            
                  Il-Beliże
               
               
                  42 689,30 
               
            
                  Il-Kongo
               
               
                  0,00 
               
            
                  Côte-d’Ivoire
               
               
                  520,00 
               
            
                  Il-Fiġi
               
               
                  174 596,53 
               
            
                  Il-Gujana
               
               
                  167 302,91 
               
            
                  L-Indja
               
               
                  10 208,11 
               
            
                  Il-Ġamajka
               
               
                  121 412,96 
               
            
                  Il-Kenja
               
               
                  41,00 
               
            
                  Il-Madagaskar
               
               
                  6 049,50 
               
            
                  Il-Malawi
               
               
                  27 983,19 
               
            
                  Il-Mawrizju
               
               
                  488 343,91 
               
            
                  Il-Możambik
               
               
                  10 488,04 
               
            
                  L-Uganda
               
               
                  0,00 
               
            
                  Saint Kitts u Nevis
               
               
                  0,00 
               
            
                  Is-Surinam
               
               
                  0,00 
               
            
                  Is-Sważiland
               
               
                  126 304,79 
               
            
                  It-Tanzanija
               
               
                  10 270,00 
               
            
                  It-Trinidad u t-Tobago
               
               
                  23 500,00 
               
            
                  Iż-Żambja
               
               
                  12 085,21 
               
            
                  Iż-Żimbabwe
               
               
                  36 231,46 
               
            
                  Total
               
               
                  1 291 261,13